શીર્ષક: પવનચક્કીથી ચાલતું વૉશિંગ મશીન શોધનાર માણસ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ટાન્ઝાનિયાના ઇનૉવેટર બર્નાર્ડ કિવિયા

બર્નાર્ડ સાઇકલના મિકૅનિક હતા, પછી તેમને ખ્યાલ આવ્યો કે તેઓ સાઇકલના પાર્ટમાંથી અન્ય વસ્તુઓ બનાવી શકવા સક્ષમ છે. પછી તેમણે નવી શોધ કરવાનું શરૂ કર્યું અને તે ક્યારેય ન અટક્યું.

બર્નાર્ડ કહે છે, "હું નવી ટૅકનૉલૉજી બનાવવા મથું છું કારણકે તેનો લાભ મારા પરિવાર અને સમાજને મળશે."

બર્નાર્ડ હવે ઘરમાં ગાર્ડનમાં અને આખા સમાજને ઉપયોગી થાય એવી ચીજોની શોધ કરી રહ્યા છે. 

800 જેટલા ઇનૉવેટર્સ બર્નાર્ડે બનાવેલા ઇનૉવોટર્સ વર્કશોપ 'ટ્વેન્ડ'ની મુલાકાત લઈ ચૂક્યા છે.

ટાન્ઝાનિયામાં બર્નાર્ડ 'ઇનૉવેશનના પિતા' તરીકે ઓળખાય છે.

બર્નાર્ડ કહે છે, "લોકોમાં જાતે ટૅકનૉલૉજી બનાવવાનું, રિપેર કરવાનું કૌશલ્ય છે એ અમે લોકોને બતાવવા માંગીએ છીએ."

"દુકાનોમાં જે મશીન મળે છે એ ખર્ચાળ છે. અહીંના લોકોની આવક ઓછી છે એટલે એ મશીન્સ તેમની માટે છે જ નહીં. એટલે જ હું આ લોકો માટે નવી ચીજો શોધું છું."

ફળદ્રુપ ખેતી માટે સંશોધનો

ફ્રેન્ક મૉલેલે ખેતરમાં ખાતર નાંખવા માટે શોધેલી 'ખાતર-ગાડી'

સ્થાનિક ઇનૉવેટર્સમાંથી એક ફ્રેન્ક મૉલેલ છે, જેમને 'ખાતર-ગાડી' શોધી છે. 

ખેતરમાં ખાતર નાખવાની કામગીરીમાં સામાન્ય રીતે જેટલો સમય લાગતો હોય છે તેના કરતાં ખૂબ ઓછા સમયમાં 'ખાતર-ગાડી'ની મદદથી ખાતર નાખી શકાય છે.

જે ખેડૂતો પાસે પોતાની પૂરતી જમીન નથી અને ઓછો નફો કરે છે એવા ખેડૂતો માટે આ પ્રકારના સાધનો ખરીદવું શક્ય બનતું નથી. 

જેથી ખેડૂતોને આ 'ખાતર-ગાડી' ભાડે આપવાની યોજના એ ફ્રેન્કના બિઝનેસ મૉડલનો ભાગ છે.

તમે આ વાંચ્યું કે નહીં?

'ટ્વેન્ડ' વર્કશોપમાં એવો પ્રયાસ કરાય છે કે તેમને ત્યાં આવતા લોકો સારી રીતે બિઝનેસ કરતા શીખે અને પોતાનું બિઝનેસ મૉડલ પણ વિકસાવે.

ફ્રેન્કના એક ગ્રાહક કહે છે કે ફ્રેન્કના મશીનનો ઉપયોગ કરવાથી હવે પૈસાની બચત થાય છે અને એટલે હવે તે પોતાના બાળકની શાળાની ફી ભરી શકવા સક્ષમ છે.

ફ્રેન્ક કહે છે, "'ખાતર-ગાડી'ના કારણે ખેતીના કામોમાં વેડફાઈ જતા અનેક કલાકો બચી જાય છે."

"આફ્રિકામાં અને વિશેષ કરીને ટાન્ઝાનિયામાં નવીન ટૅકનૉલૉજીની જરૂર છે. જે ખેડૂતોને ઉત્પાદનની સાથે આવક વધારવામાં પણ મદદરૂપ થઈ શકે."

ગ્રીન ગોલ્ડ

'અવૉકોડો' લઈને ઊભેલા જેસ્સી ઓલજેન્ગ

એ માત્ર સાઇકલ સાથે જોડાયેલી ચીજો શોધે છે એવું નથી. બર્નાર્ડે પવનચક્કીથી ચાલતું વૉશિંગ મશીન શોધ્યું હતું. 

જેના કારણે તેવા પરિવારનો સમય બચી જાય છે. રાત્રે પવનચક્કી જ્યારે ઝડપથી ફરવા લાગે છે,...